ชิปกับเดล

ชิป กับ เดล () เป็นตัวละครพี่น้องตัวชิปมังก์สองตัวบิลล์ จัซทิช ผู้สร้างตัวละครชิปกับเดลได้ยืนยันในหนังสืออัตชีวประวัติของตน Justice for Disney (ค.ศ. 1992) ว่าชิปกับเดลเป็นพี่น้องกัน สร้างสรรค์โดยวอลท์ ดิสนีย์ โปรดักชัน ในปี ค.ศ. 1943 ชื่อของชิปกับเดลเป็นการล้อมาจากชื่อของโทมัส ชิปเพนเดล ช่างทำตู้และนักออกแบบเฟอร์นิเจอร์ชื่อดังในศตวรรษที่ 18 ซึ่งมาจากคำแนะนำของบิลล์ "เทกซ์" เฮนสัน สตอรี่อาร์ทติสต์ที่สตูดิโอ  

ในสองตัวนี้ ชิปมีนิสัยที่รอบคอบระมัดระวังและมีความคิดวางแผนอย่างมีหลักการ ส่วนเดลมีนิสัยตรงกันข้าม คือมีนิสัยสบาย ๆ หุนหันพลันแล่น และมีอารมณ์ขันสูงมาก ชิปและเดลมีลักษณะภายนอกที่คล้ายกันมาก แต่ก็มีจุดที่สามารถแยกแยะได้ คือชิปมีจมูกขนาดเล็กสีดำ (ซึ่งมีลักษณะคล้ายช็อกโกแลตชิป เข้ากับชื่อ "ชิป") และมีฟันบนที่ยื่นออกมาสองซี่อยู่ตรงกลาง ส่วนเดลมีจมูกขนาดใหญ่สีแดง และมีฟันบนสองซี่ที่ยื่นออกมาอยู่ห่างกัน นอกจากนี้ชิปจะมีขนบนหัวที่เรียบ ส่วนขนของเดลจะฟูมากกว่า 

ในการ์ตูนส่วนใหญ่ ชิปกับเดลมีฐานะเป็นคู่ปรับของพลูโต มิกกี้ เมาส์ หรือโดนัลด์ ดั๊ก ชิปกับเดลได้มีซีรีส์เป็นของตัวในทศวรรษ 1950 แต่มีการ์ตูนเพียงสามเรื่องที่ขึ้นหัวด้วยชื่อชิปกับเดล ได้แก่ Chicken in the Rough (ค.ศ. 1951), Two Chips and a Miss (ค.ศ. 1952) และ The Lone Chipmunks (ค.ศ. 1954) ชิปกับเดลได้รับการเสนอชื่อเข้าชิงรางวัลออสการ์สาขาภาพยนตร์แอนิเมชันขนาดสั้น 3 ครั้งในช่วงระยะเวลา 4 ปี ได้แก่ ในปี ค.ศ. 1946 จากเรื่อง Squatter's Rights (ในฐานะคู่ปรับของมิกกี้และพลูโต), ในปี ค.ศ. 1947 จากเรื่อง Chip an' Dale และในปี ค.ศ. 1949 จากเรื่อง Toy Tinkers (ทั้งสองเรื่องในฐานะคู่ปรับของโดนัลด์ ดั๊ก)

รายชื่อการ์ตูนสั้นของชิปกับเดล
ชิปกับเดลปรากฏในการ์ตูนสั้น 23 เรื่องดังต่อไปนี้
#ชื่อเรืองวันเปิดตัวผู้เขียน1Private Pluto2 เมษายน 1943Clyde Geronimi2Squatter's Rights7 มิถุนายน 1946Jack Hannah3Chip an' Dale28 พฤศจิกายน 1947Jack Hannah4Three for Breakfast5 พฤศจิกายน 1948Jack Hannah5Winter Storage3 มิถุนายน 1949Jack Hannah6All in a Nutshell2 กันยายน 1949Jack Hannah7Toy Tinkers16 ธันวาคม 1949Jack Hannah8Crazy Over Daisy25 มีนาคม 1950Jack Hannah9Trailer Horn28 เมษายน 1950Jack Hannah10Food for Feudin'11 สิงหาคม 1950Charles Nicholas11Out on a Limb15 ธันวาคม 1950  Jack Hannah 12Chicken in the Rough19 มกราคม 1951Jack Hannah13Corn Chips23 มีนาคม 1951Jack Hannah14Test Pilot Donald8 มิถุนายน 1951Jack Hannah15Out of Scale2 พฤศจิกายน 1951Jack Hannah16Donald Applecore8 มกราคม 1952Jack Hannah17Two Chips and a Miss21 มีนาคม 1952Jack Hannah18Pluto's Christmas Tree21 พฤศจิกายน 1952Jack Hannah19Working for Peanuts11 พฤศจิกายน 1953Jack Hannah20The Lone Chipmunks19 เมษายน 1954Jack Kinney21Dragon Around16 กรกฎาคม 1954Jack Hannah22Up a Tree23 กันยายน 1955Jack Hannah23Chips Ahoy24 กุมภาพันธ์ 1956Jack Kinney

อ้างอิง

แหล่งข้อมูลอื่น
 Chip 'n' Dale Online
 Chip on IMDb
 Dale on IMDb
 Disney Archive Entry

หมวดหมู่:ตัวละครดิสนีย์
หมวดหมู่:ตัวละครการ์ตูนอเมริกัน
หมวดหมู่:ตัวละครที่เป็นชิปมังก์
หมวดหมู่:ตัวละครที่เป็นอัศวิน
หมวดหมู่:ตัวละครกลุ่มสอง
หมวดหมู่:ตัวละครกลุ่มสองในแอนิเมชัน
หมวดหมู่:ตัวละครชายในแอนิเมชัน
หมวดหมู่:ตัวละครชายในหนังสือการ์ตูน
หมวดหมู่:ตัวละครกลุ่มสองในแอนิเมชัน